Nafarroako Parlamentuko Mahaiak, 2018ko urriaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Miguel Nuin Moreno jaunak aurkeztutako gaurkotasun handiko galdera, jakiteko zer balantzea egiten duen Gobernuak errenta bermatuaren eta Nafarroan pobreziaren aurka borrokatzearren aplikatutako bestelako neurrien eraginari buruz.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko urriaren 8an

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko José Miguel Nuin Morenok, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Gobernuko lehendakariorde eta Eskubide Sozialetako kontseilariak Osoko Bilkuran ahoz erantzun dezan:

2016tik hona % 7,8 jaitsi da Nafarroan pobrezia-tasa; estatuan, berriz, jaitsiera % 3,2ko izan da. Nafarroako pobrezia-tasa egun % 8,3koa den bitartean, Madrilekoa, non pertsonako BPGd-a handiagoa baita, bikoitza da, % 16,9koa baita.

Hori dela eta, hau jakin nahi dugu:

Gobernuak zer balantze egiten du errenta bermatuaren eta Nafarroan pobreziaren aurka borrokatzearren aplikatutako bestelako neurrien eraginari buruz?

Iruñean, 2018ko urriaren 8an

Foru parlamentaria: José Miguel Nuin Moreno